wannaphong/clean_thaiwikipedia huggingface dataset:
# โปรไซคลิงเมเนเจอร์
โปรไซคลิงเมเนเจอร์  เป็นซีรีส์เกมการจัดการกีฬาจักรยานและเกมจำลองเวลาจริงที่สร้างโดยบริษัทไซยาไนด์ เกมดังกล่าวเปิดตัวครั้งแรกใน ค.ศ. 2001 ในชื่อไซคลิงเมเนเจอร์ แต่ซีรีส์นี้ได้เพิ่มคำว่าโปรในชื่อเกมเมื่อเดือนมิถุนายน ค.ศ. 2005 โดยมีการเปิดตัวเวอร์ชันใหม่ทุกปีเพื่อให้ตรงกับการแข่งตูร์เดอฟร็องส์ เกมนี้มีให้บริการในหลายภาษา (ทั้งฝรั่งเศส, อังกฤษ, เยอรมัน, สเปน, อิตาลี, ดัตช์, เดนมาร์ก นอร์เวย์ และโปรตุเกส) แม้ว่าการกำหนดค่าภาษาจริงจะขึ้นอยู่กับผู้เผยแพร่ในท้องถิ่น และเกมโปรไซคลิงเมเนเจอร์ได้ดำเนินการในคอมพิวเตอร์ส่วนบุคคล เกมดังกล่าวจัดทำขึ้นโดยความร่วมมือกับทีมจักรยานระดับอาชีพหลักส่วนใหญ่ภายใต้การอุปถัมภ์ของอีเปเซเตและอาอีเฌเซเป ส่วนในเดือนกันยายน ค.ศ. 2007 เกมเวอร์ชันเพลย์สเตชัน พอร์เทเบิล ได้รับการเผยแพร่โดยใช้ชื่อโปรไซคลิง ซึ่งได้รับการออกแบบมาเพื่อใช้ประโยชน์จากรูปแบบการเล่นเพลย์สเตชัน พอร์เทเบิล และมีโหมดการจัดการที่จำกัด

ซึ่งทุกปีจะมีเกมคอนโซลตูร์เดอฟร็องส์สำหรับเพลย์สเตชันและเอกซ์บอกซ์ ซึ่งผู้เล่นสามารถขี่จักรยานตูร์เดอฟร็องส์ และอื่น ๆ อีกมาก

 วัตถุประสงค์ของเกม 
ในเกมโปรไซคลิงเมเนเจอร์มีโหมดเกมสามโหมด ได้แก่: งานอาชีพ, การแข่งความเร็วแบบหนึ่งเดียว และการแข่งจักรยานประเภทลู่ โดยในโหมดงานอาชีพ ผู้เล่นจะกลายเป็นผู้จัดการทีมจักรยานที่ตนเลือก ส่วนโหมดการแข่งความเร็วแบบหนึ่งเดียว ผู้เล่นสามารถนำทีมของตนในการแข่งใดก็ได้โดยไม่ต้องถึงวันแข่งในอาชีพ และในโหมดลู่ ผู้เล่นสามารถขี่ในฐานะนักจักรยานในสนามแข่ง เช่น เคริง, พอยต์เรซ โดยในเกมเวอร์ชัน ค.ศ. 2015 ได้มีโหมดใหม่ที่เรียกว่าบีอะโปร (ต่อมาเรียกว่าโปรไซคลิสต์) ซึ่งผู้เล่นจะสร้างนักจักรยานรุ่นเยาว์แบบกำหนดเอง โดยกำหนดบุคลิกลักษณะของเขา เช่น นักไต่เขา หรือสปรินเตอร์ และสร้างอาชีพของเขา

นอกจากนี้ ยังมีฐานข้อมูลและเครื่องมือแก้ไขสเตจ ซึ่งผู้เล่นสามารถใช้เพื่อแก้ไขนักจักรยาน, สถิติ, ทีม ฯลฯ หรือสร้างสเตจและการแข่งแบบกำหนดเองเพื่อลงแข่งได้
# กระผมเป็น (เบฮีมอธ) มอนสเตอร์ S แรงค์ แต่ตอนนี้ถูกเอลฟ์เลี้ยงในฐานะ (แมว) ครับ
) เป็นซีรีส์ไลต์โนเวลญี่ปุ่นเรื่องนี้เขียนโดย โนโซมิ กิงโยะคุ และวาดภาพประกอบโดย มิซึกิ ยาโนะ เริ่มต้นลงในเว็บไซต์เผยแพร่นิยายที่สร้างโดยผู้ใช้ โชเซ็ตสึกะ นิ นาโร ในเดือนสิงหาคม พ.ศ. 2560 ต่อมาได้รับการตีพิมพ์โดย Micro Magazine ซึ่งเริ่มเผยแพร่ภายใต้สำนักพิมพ์ GC Novels ในเดือนมีนาคม พ.ศ. 2561 มีการดัดแปลงเป็นมังงะโดย ทาโร่ ชิโนโนเมะ เริ่มตีพิมพ์ลงในนิตยสาร Young Animal Arashi ของสำนักพิมพ์ Hakusensha ในเดือนมีนาคม พ.ศ. 2561 ก่อนจะย้ายไปยังนิตยสาร Young Animal ในเดือนกรกฎาคมของปีเดียวกัน มีการประกาศสร้างซีรีส์อนิเมะโทรทัศน์ที่ผลิตโดยสตูดิโอ ซีโร-จี และ เซเบอร์เวิร์คส์ ออกอากาศตั้งแต่เดือนมกราคมถึงมีนาคม พ.ศ. 2568

 ตัวละคร 
 
 
 
 
 
 
 
 

 สื่อตีพิมพ์ 
 ไลต์โนเวล 
เขียนโดย โนโซมิ กิงโยะคุ เริ่มตีพิมพ์เป็นตอนในเว็บไซต์เผยแพร่นวนิยายที่ผู้ใช้ โชเซ็ตสึกะ นิ นาโร เมื่อวันที่ 19 สิงหาคม พ.ศ. 2560 ต่อมานิตยสาร Micro Magazine ได้เข้าซื้อกิจการและเริ่มเผยแพร่พร้อมภาพประกอบโดย มิซึกิ ยาโนะ ภายใต้สำนักพิมพ์ GC Novels เมื่อวันที่ 30 มีนาคม พ.ศ. 2561 มีการปล่อยสองเล่ม ณ เดือนตุลาคม พ.ศ. 2561 ในงาน Anime Expo 2019 Yen Press ประกาศว่าได้ลิขสิทธิ์ไลต์โนเวลเรื่องนี้แล้ว

 มังงะ 
มังงะดัดแปลงที่วาดภาพประกอบโดย ทาโร่ ชิโนโนเมะ เริ่มตีพิมพ์ในนิตยสาร Young Animal Arashi ของ Hakusensha เมื่อวันที่ 2 มีนาคม พ.ศ. 2561 มังงะเรื่องนี้ถูกย้ายไปตีพิมพ์ในนิตยสาร Young Animal เมื่อวันที่ 13 กรกฎาคมปีเดียวกัน บทของมังงะนี้ถูกรวบรวมเป็น 11 เล่ม (ทังโกบง) ณ มีนาคม พ.ศ. 2567 ในงาน Anime Expo 2019 Yen Press ได้ประกาศว่าพวกเขาได้ลิขสิทธิ์มังงะดัดแปลงนี้ด้วย

 อนิเมะ 
มีการประกาศสร้างซีรีส์อนิเมะทางโทรทัศน์เมื่อวันที่ 18 มีนาคม พ.ศ. 2567 ซีรีส์นี้ถูกผลิตโดยสตูดิโอซีโร-จีและเซเบอร์เวิร์คส์ และกำกับโดยเท็ตสึโอะ ฮิราคาวะ โดยมีคานิจิ คาโตเป็นผู้รับผิดชอบเขียนบทของซีรีส์ โทโมยูกิ อาเบะเป็นผู้ออกแบบตัวละคร และ ยูซึเกะ ชิราโตะและโอนิเป็นผู้แต่งเพลงประกอบ ซีรีส์นี้ออกอากาศในวันที่ 4 มกราคม พ.ศ. 2568 ทางช่องโตเกียวเอ็มเอ็กซ์และช่องอื่นๆ ในเครือข่าย เพลงเปิดของเรื่องคือ  ร้องโดยโนโนกะ โอบุจิ ขณะที่เพลงปิดของเรื่องคือ  โดย Poka Poka Ion ยูนิตดนตรีพิเศษของนักพากย์สาวนาโอะ โทยามะและคิโยโนะ ยาสุโนะ มิวส์ คอมมิวนิเคชันเป็นผู้ถือลิขสิทธิ์เรื่องนี้ในเอเชียใต้และเอเชียตะวันออกเฉียงใต้

 รายชื่อตอน 

 หมายเหตุ
# ตำบลแสนสุข
ตำบลแสนสุข สามารถหมายถึง
 ตำบลแสนสุข อำเภอเมืองชลบุรี จังหวัดชลบุรี 
 ตำบลแสนสุข อำเภอพนมไพร จังหวัดร้อยเอ็ด
 ตำบลแสนสุข อำเภอวารินชำราบ จังหวัดอุบลราชธานี
# โฮเซ กาบริเอล การ์ริโซ
โฮเซ กาบริเอล การ์ริโซ ฮาเอน (เกิดวันที่ 25 มิถุนายน ค.ศ. 1983) เป็นนักการเมืองชาวปานามาที่ดำรงตำแหน่งรองประธานาธิบดีปานามาใน ค.ศ. 2019-2024 เขาเป็นสมาชิกพรรคปฏิวัติประชาธิปไตยตั้งแต่ ค.ศ. 2007

ชีวิตช่วงต้น	
การ์ริโซเกิดในวันที่ 25 มิถุนายน ค.ศ. 1983 และอาศัยอยู่ร่วมกับพ่อแม่และพี่/น้องชายสองคนที่เปโนโนเม เขาศึกษาที่มหาวิทยาลัยซานตามาริอาลาอันติกัวและจบการศึกษาระดับปริญญาตรีสาขานิติศาสตร์และรัฐศาสตร์ใน ค.ศ. 2000 เขายังเป็นหัวหน้าสมาคมนักศึกษามหาวิทยาลัยด้วย

ชีวิตส่วนตัว
การ์ริโซแต่งงานกับ Julieta Spiegel โดยเธอให้กำเนิดลูก 3 คน
# เอลปานาเมญโญ
เอลปานาเมญโญ  เป็นหนังสือพิมพ์รายสัปดาห์ฝ่ายเสรีนิยมที่ตีพิมพ์ในปานามาซิตี ประเทศโคลอมเบีย ระหว่าง ค.ศ. 1849–1857Senderos, Vol. 7, Eds 29–30. Biblioteca Nacional de Colombia, 1994. p. 1016McGuinness, Aims. Path of Empire: Panama and the California Gold Rush. Ithaca, N.Y.: Cornell University Press, 2007. p. 232 หนังสือพิมพ์ฉบับแรกตีพิมพ์ในวันที่ 1 มกราคม ค.ศ. 1849Charno, Steven M. Latin American Newspapers in United States Libraries: A Union List. 1969. p. 504 โดยมีมาเรียโน อาโรเซเมนา เป็นผู้อำนวยการ เอลปานาเมญโญJaramillo Levi, Enrique. Sueño compartido: compilación histórica de cuentistas panameños, 1892-2004. Panamá: Universal Books, 2005. pp. xix, xxiiSamper, José María, and Franz D. Hensel Riveros. Historia de una alma: memorias íntimas y de historia contemporánea. Bogotá, D.C.: Editorial Universidad del Rosario, 2009. p. 400 และโฮเซ อังเฮล ซานโตส เป็นบรรณาธิการหนังสือพิมพ์Méndez Pereira, Octavio. Parnaso panameño. Panama: Tipografia El Istmo, 1916. p. v ดร.มาเตโอ อิตูร์รัลเด, ซานเตียโก เด ลา กัวร์เดีย และปาโบล อาโรเซเมนา เป็นบุคคลสำคัญในกลุ่มเบื้องหลังของหนังสือพิมพ์Revista lotería, Eds. 200–204. Lotería Nacional de Beneficencia, 1972. p. 21Peña, Concha. Estampas de Santa Ana en el II centenario de la Iglesia de Santa Ana, 1757-1957. Panamá: Junta Cívica de Santa Ana, 1958. p. 181

โรงพิมพ์ของ เอลปานาเมญโญ เปิดตัวสื่อพิมพ์ภาษาอังกฤษชื่อ ปานามาซัน  เพื่อแข่งกับ เดอะปานามาสตาร์Marshall, Oliver. The English-Language Press in Latin America. London: ILAS - Inst. of Latin American Studies, Univ. of London, 1996. p. 80
# กรธวัช สำราญ
กรธวัช สำราญ  (15 ธันวาคม พ.ศ. 2540 –) เป็นนักกีฬาขี่ม้าชาวไทย ซึ่งลงแข่งประเภทอีเวนติงบุคคลในโอลิมปิกฤดูร้อน 2020
# ตำบลแสนสุข (อำเภอเมืองชลบุรี)
แสนสุข เป็นตำบลหนึ่งตั้งอยู่ทางทิศใต้ของอำเภอเมืองชลบุรี จังหวัดชลบุรี พื้นที่ตำบลอยู่ในความรับผิดชอบของเทศบาลเมืองแสนสุข ซึ่งครอบคลุมพื้นที่ตำบลแสนสุขทั้งตำบล

 ประวัติ 
ตำบลแสนสุขนี้แต่เดิมเรียกว่า บ้านหนองมน คนโบราณได้เล่าติดต่อกันมาเรื่อยๆ ว่าเมื่อครั้งกรุงศรีอยุธยาเสียครั้งที่ 2 ชาวไทยก็แบ่งเป็นชุมนุมหลายชุมนุม พระเจ้าตากก็เป็นหัวหน้าชุมนุมหนึ่ง และมีความปรารถนาจะปราบชุมนุมต่างๆ ให้ราบคาบ แล้วรวมกำลังให้เป็นอันหนึ่งอันเดียวกันเพื่อต่อต้านพม่า ในโอกาสนี้ พระเจ้าตากต้องการจะรวบรวมกำลังทางฝ่ายตะวันออก จึงยกทัพไปปราบเจ้าเมืองจันทบุรี ขณะนั้นเดินทางจากอยุธยามาพักที่หนองน้ำแห่งหนึ่ง (ซึ่งติดกับถนนสุขุมวิท ใกล้จะถึงทางแยกบางแสนอยู่ทางด้านตะวันตก) ณ หนองน้ำนี้ ผู้ศักดิ์สิทธิ์ได้ทำน้ำมนต์ลงในหนอง เพื่อจะได้ปลุกใจทหารและชาวบ้านที่จะไปปราบปรามชุมนุมจันทบุรี ฉะนั้น จึงเรียกว่าบ้านหนองมนต์ในภายหลัง และต่อมาคำว่าหนองมนต์ ได้กลายเป็น หนองมน เหตุที่กลายมาเป็นเช่นนี้เนื่องมาจากการเขียนหนังสือไม่เหมือนกัน เพราะบางรายเขียนว่า หนองมน หนองมณ หนองมนต์ ทำให้เกิดการยุ่งยากในการเขียน ในที่สุดก็ตกลงเขียนกันเสียใหม่ว่า หนองมน ซึ่งแปลว่า หนองแห่งน้ำใจ คือหมายถึงหนองน้ำที่ทหารและชาวบ้านได้มาร่วมน้ำใจกันไปปราบเจ้าเมืองจันทบุรีนั่นเอง ฉะนั้นจะเห็นคำว่า หนองมนต์ หรือ หนองมน นั้นความหมายในที่นี้ก็เป็นโดยนัยเดียวกัน ประกอบกับคำ หนองมน มีพยางค์น้อยกว่า หนองมนต์ จึงเป็นเหตุให้เขียนง่าย สะดวกแก่ผู้ที่เขียนหนังสือไม่ค่อยแตกในสมัยนั้น คำว่า หนองมน จึงนิยมเขียนสืบเนื่องกันมา ต่อมาในระยะหลังได้เปลี่ยนคำว่า หนองมน เสียใหม่ เพราะคำว่า หนองมน นั้นคนตำบลอื่นๆ มักจะล้อเลียนไปในทางที่ไม่เป็นมงคล พูดง่ายๆ ว่าเป็นคำที่ไม่เพราะเสียแล้ว จึงเปลี่ยนเสียใหม่ว่า แสนสุข ซึ่งสอดคล้องกับ บางแสน (สุข) นั่นเอง

แต่ถึงคำว่า แสนสุข จะเป็นชื่อใหม่ก็ตาม แต่บางท่านก็ยังนิยมใช้คำว่าหนองมนอยู่มิใช่น้อย จะเป็นว่าธนาคารออมสินก็ใช้คำว่า หนองมน ธนาคารพาณิชย์ก็ใช้คำว่าหนองมน ฯลฯ เหตุที่เป็นเช่นนี้อาจจะเนื่องมาจากท่านผู้รู้เหล่านี้ยังเสียดายคำว่า หนองมน อยู่ก็ได้

 ที่ตั้งและอาณาเขต 
ตำบลแสนสุขมีอาณาเขตติดต่อกับตำบลข้างเคียง ดังนี้
 ทิศเหนือ ติดกับตำบลบ้านปึก (อำเภอเมืองชลบุรี)
 ทิศใต้ ติดกับตำบลบางพระ (อำเภอศรีราชา)
 ทิศตะวันออก ติดกับตำบลเหมืองและตำบลห้วยกะปิ (อำเภอเมืองชลบุรี)
 ทิศตะวันตก ติดกับอ่าวไทย

 ชุมชน 
ชุมชนในตำบลแสนสุขมี 25 ชุมชน ได้แก่

 ชุมชนมณีแก้ว
 ชุมชนดอนบน
 ชุมชนตาลล้อม 1
 ชุมชนตาลล้อม 2
 ชุมชนวัดกลางดอน
 ชุมชนแสนสุข
 ชุมชนมาบมะยม
 ชุมชนท้ายตลาด
 ชุมชนร่วมใจพัฒนา
 ชุมชนบางแสนบน
 ชุมชนหาดวอนนภา
 ชุมชนบางเป้ง
 ชุมชนหน้ามอ
 ชุมชนโชคดี
 ชุมชนสมใจนึก
 ชุมชนหน้าเทศบาล
 ชุมชนวัดแสนสุข
 ชุมชนมุขแสนเจริญ 1
 ชุมชนมุขแสนเจริญ 2
 ชุมชนเขาสามมุข
 ชุมชนบ้านแหลมแท่น
 ชุมชนบางแสนทาวเวอร์
 ชุมชนบ้านเหมือง
 ชุมชนพัฒนา 2
 ชุมชนดอนนารา

 ประชากร 
จากการสำรวจเมื่อปี พ.ศ. 2566 ตำบลแสนสุขมีประชากรทั้งสิ้น 38,224 คน รายละเอียดตามตารางมีดังนี้

 ส่วน  ชาย  หญิง  รวม  จำนวนบ้าน ตำบลแสนสุข  17,787  20,437  38,224  35,887 รวม  17,787  20,437  38,224  35,887ที่มา: สำนักบริหารการทะเบียน กรมการปกครอง

 การคมนาคม 
ถนนสายหลักในตำบลแสนสุข มีดังนี้
 ถนนสุขุมวิท
 ถนนข้าวหลาม
 ทางหลวงแผ่นดินหมายเลข 3137 (ถนนลงหาดบางแสน)

 สถานที่สำคัญ 
 สถาบันวิทยาศาสตร์ทางทะเล มหาวิทยาลัยบูรพา
 มหาวิทยาลัยบูรพา
 โรงเรียนสาธิต "พิบูลบำเพ็ญ" มหาวิทยาลัยบูรพา
 วัดแสนสุขสุทธิวราราม
 หาดบางแสน
 เขาสามมุข
# ตำบลหนองรี
ตำบลหนองรี อาจหมายถึง
 ตำบลหนองรี อำเภอบ่อพลอย จังหวัดกาญจนบุรี
 ตำบลหนองรี อำเภอเมืองชลบุรี จังหวัดชลบุรี
 ตำบลหนองรี อำเภอลำสนธิ จังหวัดลพบุรี
# ละครประโลมโลก
ในสมัยใหม่ ละครประโลมโลกสำนักงานราชบัณฑิตยสภา. พจนานุกรมศัพท์วรรณกรรม ฉบับราชบัณฑิตยสภา (แก้ไขเพิ่มเติม). พิมพ์ครั้งที่ 2. กรุงเทพฯ: สำนักงานราชบัณฑิตยสภา, 2561, หน้า 315.  หมายถึงงานละครที่เน้นโครงเรื่องและการดำเนินเรื่องที่กระตุ้นอารมณ์ความรู้สึกอย่างเข้มข้น แทนที่จะเน้นการพัฒนาตัวละครอย่างลุ่มลึก ละครประเภทนี้มักให้ความสำคัญกับบทสนทนาที่จัดจ้านหรือขยี้อารมณ์โดยไม่ใส่ใจความสมเหตุสมผลของการกระทำเท่าไรนัก ตัวละครมักเป็นตัวละครมิติเดียวและสร้างขึ้นเพื่อรองรับต้นแบบบุคลิกตัวละครที่กำหนดไว้ ละครประโลมโลกแบบฉบับมักเล่าเรื่องราวส่วนตัวภายในบ้าน เน้นประเด็นทางศีลธรรม ความรัก ครอบครัว และชีวิตคู่ มักมีอุปสรรคจากภายนอก เช่น ตัวโกง นางร้าย หรือตัวร้ายที่เป็นชนชั้นสูง เข้ามาสร้างความวุ่นวาย ละครประโลมโลกทั้งบนเวที ในภาพยนตร์ และในโทรทัศน์มักจะมาพร้อมกับดนตรีประกอบที่ช่วยชักจูงให้ผู้ชมมีอารมณ์ร่วมไปกับฉากที่กำลังดำเนินอยู่ ไม่ว่าจะเป็นอารมณ์เกลียดชัง สงสาร เศร้าโศก สุขสันต์ หรือสยองขวัญ

ศัพท์  ในภาษาอังกฤษเป็นคำยืมจากศัพท์  ในภาษาฝรั่งเศส ซึ่งประสมขึ้นจากคำ  ('เพลง, ทำนองเพลง') ในภาษากรีก กับคำ  ('ละคร') ในภาษาฝรั่งเศสอีกทอดหนึ่ง ในบริบทของดนตรีเชิงวิชาการและเชิงประวัติ ศัพท์นี้หมายถึง ละครดนตรีสำนักงานราชบัณฑิตยสภา. พจนานุกรมศัพท์ดนตรีสากล ฉบับราชบัณฑิตยสภา. กรุงเทพฯ: สำนักงานราชบัณฑิตยสภา, 2561, หน้า 125. หรือละครเวทีสมัยวิกตอเรียที่นำเพลงหรือดนตรีวงดุริยางค์มาผสมผสานกับการแสดงเพื่อสร้างความระทึกใจให้แก่ผู้ชม โดยอาจสลับระหว่างบทพูดกับดนตรีบรรเลง หรืออาจมีบทพูดพร้อมกับดนตรีพื้นหลัง แต่ในปัจจุบันความหมายของศัพท์นี้ได้กว้างขึ้น โดยยังใช้เรียกการแสดงบนเวทีที่ไม่มีดนตรีประกอบ รวมไปถึงนวนิยาย ภาพยนตร์ ละครโทรทัศน์ และละครวิทยุที่มีโครงเรื่องเร้าอารมณ์ความรู้สึกอีกด้วย ในบริบทสมัยใหม่ ศัพท์  มักมีความหมายในเชิงลบ เพราะสื่อถึงชิ้นงานที่ขาดความละเอียดอ่อน ขาดการพัฒนาลักษณะนิสัยตัวละคร หรือขาดทั้งสองอย่าง
# แบด เกิลส์ (มังงะ)
เป็นซีรีส์มังงะสี่ช่องของญี่ปุ่นที่เขียนและวาดภาพโดย ตีพิมพ์ต่อเนื่องในนิตยสารมังงะแนวเซเน็งมังงะ ไทม์ คีรารา คารัตของโฮบุนชะ ตั้งแต่เดือนมีนาคม พ.ศ. 2564 โดยมีการรวบรวมตอนต่างๆ ตีพิมพ์เป็นเล่ม(ทังโกบง)เป็นจำนวน 4 เล่ม ณ เดือนกรกฎาคม พ.ศ. 2567 ซีรีส์อนิเมะทางโทรทัศน์ที่ผลิตโดยสตูดิโอบริดจ์ มีกำหนดออกอากาศในเดือนกรกฎาคม พ.ศ. 2568

 ตัวละคร 

 สื่อ 
 มังงะ 
แบด เกิลส์เขียนและวาดภาพโดย ได้รับการตีพิมพ์ครั้งแรกในนิตยสารมังงะ ไทม์ คีรารา คารัตของโฮบุนชะ ในฐานะผลงานรับเชิญก่อนที่จะเริ่มเผยแพร่ในวันที่ 27 มีนาคม พ.ศ. 2564 ณ เดือนกรกฎาคม พ.ศ. 2567 มีการตีพิมพ์เป็นเล่ม(ทังโกบง) จำนวน 4 เล่ม

 จำนวนเล่ม 

 อนิเมะ 
ได้รับการประกาศดัดแปลงเป็นอนิเมะซีรีส์ทางโทรทัศน์ เมื่อวันที่ 28 มิถุนายน พ.ศ. 2567 ผลิตโดยสตูดิโอบริดจ์ และกำกับโดยโจจิ ฟุรุตะ โดยมีบทที่เขียนโดยโชจิ โยเนมูระ ตัวละครที่ออกแบบโดยยูกิ โมริโมโตะ และเพลงประกอบที่แต่งโดยอาริสะ โอเคฮาซามะ มีกำหนดการออกอากาศในวันที่ 6 กรกฎาคม พ.ศ. 2568 ทางช่องโตเกียวเอ็มเอ็กซ์และช่องบีเอส11 เพลงเปิดของเรื่องคือ  ร้องโดยเท็นโรกุน เมเดียลิงก์เป็นผู้ถือลิขสิทธิ์ซีรีส์นี้ในเอเชีบตะวันออกเฉียงใต้และสตรีมบนยูทูบช่อง Ani-One Asia

 ผลตอบรับ 
แบด เกิลส์ ได้รับการเสนอชื่อเข้าชิงรางวัลมังงะถัดไป ประจำปี พ.ศ. 2565 ในประเภทมังงะตีพิมพ์ นอกจากนี้ยังได้รับการเสนอชื่อเข้าชิงในประเภทเดียวกันในปี พ.ศ. 2566 อีกด้วย
# อนันต เกม
อนันต เกม (อ่านว่า อะ-นัน-ตะ เกม); เดิมชื่อว่า โปรเจกต์ มูเก็น  เป็นวิดีโอเกมเล่นตามบทบาทเล่นฟรีแนว ผังเมือง และโอเพนเวิลด์ ที่จะออกจำหน่ายในอนาคตจาก Hangzhou และ Montreal พัฒนาโดย Naked Rain จัดจำหน่ายโดยสตูดิโอเกม NetEase มีการประกาศเปิดตัวเมื่อวันที่ 24 สิงหาคม ค.ศ. 2023 ที่งาน Gamescom

 การเล่นเกม 

 การตั้งค่า 
เกมนี้เป็นรูปแบบเกมแนวอนิเมะที่มีการไล่เฉดสีพร้อมช่วงกลางวันและกลางคืน โดยดำเนินเรื่องในโลกโอเพนเวิลด์ในเมืองอันลึกลับ ซึ่งแต่ละเมืองจะเต็มไปด้วยผู้คนและศัตรู เมืองแรกของเกมชื่อว่า Nova Inception Urbs ถูกออกแบบในสไตล์เมืองญี่ปุ่น เมืองอื่น ๆ จะเปิดให้ใช้งานในภายหลังโดยมีแรงบันดาลใจจากยุโรปและอเมริกา ผู้เล่นสามารถเดินทางระหว่างเมืองต่าง ๆ ทั่วโลกได้ แต่ละเมืองจะถูกสร้างโดยการประมวลผลแบบเฉพาะโดยการเชื่อมต่อพื้นที่ที่ออกแบบด้วยมือเช่น ชายหาด, สวนสาธารณะ, สวนสนุก และโรงงานต่าง ๆ  มีการประกาศเปิดตัวเมื่อวันที่ 24 สิงหาคม ค.ศ. 2023 ที่งาน Gamescom

 ตัวละคร 
เกมเริ่มต้นด้วยทีมของตัวละครชื่อ Taffy, Bansy, Alan, Mechanika, Dila, Aileen, Lykaia ตัวละครอื่น ๆ อาจเข้าร่วมทีมในภายหลัง

 กลไก 
ผู้เล่นสามารถว่ายน้ำในน้ำหรือเดินทางในเมืองโดยการวิ่ง, ขี่จักรยานหรือรถยนต์, ปีนกำแพง, ทำพาร์กัวร์, ปีนป่ายและแกว่งระหว่างตึกสูงโดยใช้เชือกคล้ายกับเกม สไปเดอร์แมน การเคลื่อนที่เป็นไปอย่างรวดเร็วและไม่ต้องการพลังงาน ตัวละครบางตัวมีสไตล์การเคลื่อนที่เฉพาะตัว เช่น ค้อนของ Taffy สามารถเปลี่ยนเป็นจักรยานที่เธอสามารถขี่ได้ ผู้เล่นสามารถทำภารกิจและความท้าทายต่าง ๆ เพื่อฟื้นฟูความทรงจำที่สูญหายและปลดล็อกความสามารถต่าง ๆ ที่สามารถช่วยให้ก้าวหน้าในเรื่องราวของแต่ละตัวละครได้จนกระทั่งถึงพล็อตสุดท้ายที่เกี่ยวข้องกับการต่อสู้กับวายร้าย

ผู้เล่นสามารถนำทางและต่อสู้ในเมืองโดยใช้ตัวละครหนึ่งตัว แต่สามารถสลับระหว่างทีมของตัวละครสี่ตัวระหว่างการต่อสู้ใหญ่และการต่อสู้กับบอส แต่ละตัวละครมีสถิติและความสามารถที่เป็นเอกลักษณ์ซึ่งอาจมีการประสานงานกับเพื่อนร่วมทีม ทีมทั้งหมดสามารถติดตั้งบัฟเสริมหรือความสามารถใหญ่เช่นการควบคุมฝูงชนหรือพลังจิตได้อีกด้วย

 เนื้อเรื่อง 
ผู้เล่นจะรับบทเป็นนักสืบเหนือธรรมชาติระดับสูงที่รู้จักกันในชื่อ "Infinite Trigger" โดยจะสืบสวนความผิดปกติและเหตุการณ์เหนือธรรมชาติ ตัวละครหลักทั้งหมดและ เอ็นพีซี บางตัวเป็น "Espers" ซึ่งเป็นผู้ที่มีความสามารถเหนือธรรมชาติ แต่ละ Esper มีเรื่องราวเฉพาะที่ผู้เล่นสามารถสัมผัสได้ ซึ่งในนั้นตัวละครจะต่อสู้กับพลังที่เรียกว่า "Chaos" ที่คุกคามมนุษยชาติ

 การพัฒนาและการเปิดตัว 
เกมนี้กำลังอยู่ระหว่างการพัฒนาให้สามารถเล่นได้บน พีซี, เพลย์สเตชัน 5, แอนดรอยด์ และ ไอโอเอส โดยพัฒนาในภาษา จีน, อังกฤษ และญี่ปุ่น พร้อมแผนการเพิ่มภาษาและตัวเลือกสำหรับการปรับท้องถิ่นเพิ่มเติมในอนาคต ยังไม่มีการระบุช่วงเวลาวางจำหน่ายหรือแผนการสร้างรายได้ เนื่องจากทีมพัฒนายังคงมุ่งเน้นที่การออกแบบเกมและการสร้างเนื้อหา

เมื่อวันที่ 29 พฤศจิกายน 2024 Project Mugen ได้รับการตั้งชื่ออย่างเป็นทางการว่า Ananta
# โฮเซ อิซาเบล บลันดอน ฟิเกโรอา
โฮเซ อิซาเบล บลันดอน ฟิเกโรอา (เกิดวันที่ 7 กรกฎาคม ค.ศ. 1967) เป็นนักการเมืองชาวปานามาและสมาชิกรัฐสภาจากพรรคปานาเมญญิสตา (เดิมชื่อพรรคอาร์นุลฟิสตา) ในช่วง ค.ศ. 1994 ถึง 2010blandonjose.com, Jose BlandonNational Assembly, Honorable Diputado(a): Blandón Figueroa, José Isabel , accessed 21 October 2013 เขาดำรงตำแหน่งเป็นฝ่ายค้านใน ค.ศ. 2011 ถึง 2014 ในรัฐบาลริการ์โด มาร์ติเนลิ และใน ค.ศ. 2013 เขาได้รับเลือกเป็นตัวแทนพรรคปานาเมญญิสตาในการเข้าเป็นนายกเทศมนตรีปานามาซิตีLa Estrella de Panamá, 11 January 2013, Un poco más de... José Isabel Blandon  โดยชนะการเลือกตั้งผู้สมัครรอบแรกด้วยคะแนนโหวตร้อยละ 97El Siglo, 30 September 2013, Blandón oficializa candidatura a la Alcaldía   การที่เขาไม่เห็นด้วยกับการรับตำแหน่งของโฮเซ อิซาเบล บลันดอน กัสติโย ผู้เป็นพ่อ ในฐานะผู้ช่วยระดับสูงของมานูเอล โนริเอกา ช่วยผลักดันให้พ่อของเขาแปรพักตร์ในช่วงปลายคริสต์ทศวรรษ 1980
# เลนี โยโร
เลนี ออลีวีเย โยโร (, เกิด 13 พฤศจิกายน 2005) เป็นนักฟุตบอลอาชีพชาวฝรั่งเศส เล่นในตำแหน่งเซ็นเตอร์แบ็กให้กับแมนเชสเตอร์ยูไนเต็ด ในพรีเมียร์ลีก

โยโร เข้าร่วมอะคาเดมี่ของสโมสรตั้งแต่ยังเด็ก  และกลายเป็นหนึ่งในผู้เล่นทีมชุดใหญ่ที่อายุน้อยที่สุด เมื่อเขาลงประเดิมสนามในลีกเอิงเมื่อเดือนพฤษภาคม 2022 ด้วยอายุเพียง 16 ปี 6 เดือน 1 วัน ในฤดูกาลแรกที่ลงเล่นชุดใหญ่ เขาถูกใช้งานเป็นตัวสำรองเป็นหลัก แต่ในฤดูกาลถัดมา เขาก้าวขึ้นเป็นหนึ่งในผู้เล่นหลักของลีล และได้ประเดิมสนามในฟุตบอลสโมสรยุโรปเป็นครั้งแรกในเดือนสิงหาคม 2023 ในปี 2024 เขาเซ็นสัญญากับแมนเชสเตอร์ยูไนเต็ดด้วยค่าตัว 62 ล้านยูโร (ประมาณ 52.2 ล้านปอนด์) กลายเป็นนักเตะอายุต่ำกว่า 18 ปีที่ค่าตัวแพงที่สุด และเป็นหนึ่งในกองหลังที่ค่าตัวแพงที่สุดในประวัติศาสตร์

โบโรลงเล่นให้ทีมชาติฝรั่งเศสในรุ่นอายุไม่เกิน 17 ปี, 18 ปี, 19 ปี, 21 ปีและ 23 ปี

 ชีวิตวัยเด็ก 
เลนี โยโร เกิดเมื่อวันที่ 13 พฤศจิกายน 2005 ในเมืองแซ็งมอรีซ ประเทศฝรั่งเศส ได้ไปใช้ชีวิตวัยเด็กที่อัลฟอร์วิลล์ เขามีเชื้อสายไอวอรี่โคสต์ผ่านทางพ่อของเขา โยโรเริ่มเล่นฟุตบอลตั้งแต่อายุ 5 ขวบกับสโมสรอัลฟอร์วิลล์ เล่นอยู่หนึ่งฤดูกาล ก่อนที่จะย้ายตามครอบครัวไปอยู่แถบเมืองลีล เขาเริ่มฝึกฟุตบอลที่เมืองวิลเนิฟว์-ดาสก์ และเข้าร่วมทีมเยาวชนของลีลในปี 2017

 ระดับสโมสร 
 ลีล 
 2022–23: ประเดิมสนามในฐานะนักฟุตบอลอาชีพ 

โยโรประเดิมสนามกับทีมสำรองของลีลในปี 2022 และเซ็นสัญญาอาชีพฉบับแรกกับสโมสรอย่างรวดเร็วในวันที่ 10 มกราคม 2022 เขาลงประเดิมสนามเกมอาชีพกับลีลในลีกเอิง ที่เอาชนะนิส 3-1 เมื่อวันที่ 14 พฤษภาคม 2022 ซึ่งเป็นนัดสุดท้ายของฤดูกาล ในวัย 16 ปี 6 เดือน 1 วัน เป็นผู้เล่นที่อายุน้อยเป็นอันดับสองของลีล รองจากโจแอล เดอปราเตอ-อ็องรี และแซงหน้าเอแดน อาซาร์ ในช่วงต้นเดือนสิงหาคม เขาได้ขยายสัญญาฉบับใหม่กับสโมสรของเขาจนถึงเดือนมิถุนายน 2025

ในฤดูกาลถัดมา โยโรกลายเป็นตัวหลักของทีมชุดใหญ่มีชื่อลงเล่นในลีกเอิง ฤดูกาล 2022–23 เขาเลือกหมายเลข 15 เป็นหมายเลขเสื้อประจำตัวสำหรับการลงเล่นอาชีพครั้งแรก เขาลงเล่นเป็นตัวจริงให้กับทีมครั้งแรกในวันที่ 17 กันยายน ในเกมที่เปิดบ้านเอาชนะตูลูซ 2-1 เปาลู ฟอนเซกา ผู้จัดการทีมในขณะนั้น กล่าวว่า "เลนี สมควรได้รับการลงเล่น จากวิธีที่เขาทำงานหนักกับทีม เขาสมควรได้รับโอกาส เขาทำผลงานได้ดี [...] แม้จะอายุเพียง 16 ปี แต่เขาโชว์ฟอร์มได้อย่างยอดเยี่ยม แสดงให้เห็นถึงความมุ่งมั่น" เขาเป็นกองหลังตัวกลางลำดับที่สี่ ต่อจากกองหลังตัวเก๋าและกัปตันทีมโชเซ ฟอนเต ติอาโก ดยาโล และอเล็กซานโดร เขาลงเล่นในลีกเอิง 13 นัด โดยเป็นตัวจริง 8 นัด และลงเล่นรวมกว่า 750 นาที

 แมนเชสเตอร์ยูไนเต็ด 
โยโรเซ็นสัญญากับแมนเชสเตอร์ยูไนเต็ดอย่างเป็นทางการ เมื่อวันที่ 18 กรกฏาคม 2024 โดยเป็นสัญญา 5 ปี จนถึงปี 2029 พร้อมเงื่อนไขขยายสัญญาเพิ่มเติมได้อีก 1 ปี อ้างอิงจากนักข่าวและคอลัมนิสต์หลายคน ค่าตัวแรกเริ่มอยู่ที่ 62 ล้านยูโร (52.2 ล้านปอนด์) ค่าตัวเพิ่มเติมอยู่ที่ 8 ล้านยูโร (6.7 ล้านปอนด์) ขึ้นอยู่กับเงื่อนไข สัญญาของเขาประกอบไปด้วยเงินเดือนประมาณ 5.9 ล้านปอนด์ต่อปี และโบนัสอีก 1.7 ล้านปอนด์ต่อฤดูกาล โยโรได้รับหมายเลขเสื้อ 15 ซึ่งเป็นหมายเลขเดียวกับที่เขาเคยใช้กับสโมสรลีล หมายเลขนี้เคยถูกสวมใส่โดยตำนานของสโมสรอย่างเนมาญา วีดิช ก่อนตัดสินใจเซ็นสัญญากับแมนเชสเตอร์ยูไนเต็ด โยโรยังตกเป็นเป้าหมายของเรอัลมาดริด ปารีแซ็ง-แฌร์แม็ง และลิเวอร์พูล

 เชิงอรรถ
# ซูฟึส ลี
มาริยึส ซูฟึส ลี (, ; 17 ธันวาคม 1842 – 18 กุมภาพันธ์ 1899) เป็นนักคณิตศาสตร์ชาวนอร์เวย์ ลีเป็นผู้สร้างทฤษฎีของความสมมาตรต่อเนื่อง และใช้ทฤษฎีนี้ในการศึกษาเรขาคณิตและสมการเชิงอนุพันธ์ นอกจากนี้ลียังมีส่วนในการพัฒนาพีชคณิต

 ชีวิตและการทำงาน 
มาริยึส ซูฟึส ลี เกิดเมื่อวันที่ 17 ธันวาคม 1842 ในเมืองเล็ก ๆ ชื่อนูร์ฟิยูไรด์ เขาเป็นบุตรคนสุดท้องจากทั้งหมดหกคนของบาทหลวงยูฮัน ฮาร์มัน ลี และภริยา 

 ผลงาน 

เครื่องมือหลักของลี และผลงานที่ยิ่งใหญ่ที่สุดคือการค้นพบว่ากรุปการแปลงต่อเนื่องซึ่งปัจจุบันรู้จักกันในชื่อกรุปลี เข้าใจได้ง่ายหากทำให้มันเป็นเชิงเส้น (linearize) แล้วศึกษาสนามเวกเตอร์ที่ได้ (ซึ่งเรียกว่า infinitesimal generator) ต่อก่อเกิดเหล่านี้สอดคล้องกับกฎของกรุปที่ได้จากวงเล็บตัวทำสลับที่ และมีโครงสร้างที่ปัจจุบันเรียกว่าพีชคณิตลี

แฮร์มัน ไวล์ ใช้งานทางทฤษฎีกรุปของลีในเปเปอร์ของเขา และปัจจุบันกรุปลีมีการประยุกต์ใช้ในกลศาสตร์ควอนตัม

 หนังสือ 

. Written with the help of Friedrich Engel. English translation available: Edited and translated from the German and with a foreword by Joël Merker, see  and 
. Written with the help of Friedrich Engel.
. Written with the help of Georg Scheffers.
. Written with the help of Georg Scheffers.
. Written with the help of Friedrich Engel.
. Written with the help of Georg Scheffers.
 (with links to 1923 review of Vol. III, 1925 review of Vol. V, & 1928 review of Vol. VI)

 หมายเหตุ
# เลโอนีด โนซือเรฟ
เลโอนีด วิคตอโรวิช โนซือเรฟ ((เกิดเมื่อวันที่ 22 มกราคม 1937 ที่เมืองอีวานเตเยฟกา เขตมอสโก เป็นผู้กำกับ-นักสร้างภาพยนตร์แอนิเมชัน, นักเขียนบท, ศิลปิน, และนักสร้างแอนิเมชันชาวโซเวียตและรัสเซีย เขาได้รับรางวัลของประธานาธิบดีแห่งสหพันธรัฐรัสเซียในสาขาวรรณกรรมและศิลปะสำหรับผลงานสำหรับเด็กและเยาวชน (ปี 2019)О лауреатах премии Президента в области литературы и искусства за произведения для детей и юношества 2019 годаและ เป็นศิลปินด้านศิลปะของสหพันธรัฐรัสเซีย (ปี 2003) เป็นผู้ชนะ รางวัลแอนิเมชันแห่งชาติ (2020)«Он не может жить без космоса» стал триумфатором премии «Икар»

 ชีวประวัติ 
ในปี ค.ศ. 1956 โนซือเรฟสำเร็จการศึกษาจาก SchoolFedoskino miniature หลังจากนั้นเขาได้เรียนหลักสูตรสำหรับนักสร้างแอนิเมชันที่ โซยุซมุลต์ฟิล์ม จนเสร็จในปี ค.ศ. 1961 และเริ่มทำงานที่สตูดิโอแห่งนั้น ในปี ค.ศ. 1975 เขาสำเร็จการศึกษาจาก Moscow State University โดยมีความเชี่ยวชาญใน ทฤษฎี และ ประวัติศาสตร์ศิลปะМультипликатор Леонид Носырев: Подсолнух для «Антошки» я взял из своего детства

ในฐานะนักการ์ตูน โนซือเรฟมีส่วนร่วมในการสร้างภาพยนตร์แอนิเมชันโซเวียตหลายเรื่อง เช่น The Story of a Crime (1962),  (1964),  (1965),  (1966), The Glass Harmonica (1968), The Bremen Town Musicians (1969), และ  (1970)Леонид Носырев на Аниматор.ру

ในปี ค.ศ. 1968 โนซือเรฟได้รับการโปรโมตให้เป็นผู้กำกับที่โซยุซมัลต์ฟิล์ม และเขายังเป็นหนึ่งในผู้ก่อตั้งนิตยสารภาพยนตร์ Happy Merry-Go-Round ตั้งแต่ปี 1996 โนซือเรฟได้สอนที่ Gerasimov Institute of Cinematography
# โชติพิพัฒน์ เตชะโสภณมณี
โชติพิพัฒน์ เตชะโสภณมณี (เกิด 2 กุมภาพันธ์ 2511) ชื่อเล่น อ๋า เป็นนักการเมืองชาวไทย อดีตสมาชิกสภาผู้แทนราษฎรกรุงเทพมหานคร ปัจจุบันสังกัดพรรคภูมิใจไทย

 ประวัติ 
นายโชติพิพัฒน์ เกิดเมื่อวันที่ 2 กุมภาพันธ์ พ.ศ. 2511 เดิมชื่อ วีระวัฒน์ สำเร็จการศึกษาปริญญาตรีคณะนิติศาสตร์ มหาวิทยาลัยรามคำแหง และปริญญาตรีคณะรัฐศาสตร์ (การบริหารรัฐกิจและกฎหมาย) มหาวิทยาลัยรามคำแหง เขาประกอบอาชีพนักธุรกิจเรื่อยมาก่อนเข้าทำงานการเมือง

 งานการเมือง 
นายโชติพิพัฒน์ได้รับเลือกให้เป็นสมาชิกสภาเขตกรุงเทพมหานคร (ส.ข.) เขตจอมทอง ในปี พ.ศ. 2541 สังกัดกลุ่มมดงานการเลือกตั้งท้องถิ่นในกรุงเทพมหานครจากอดีตถึงการครองอำนาจของคณะรักษาความสงบแห่งชาติ : บทสำรวจประเด็นการเมืองในมิติของการเลือกตั้งท้องถิ่นและปัญหาการพัฒนากรุงเทพมหานคร (พ.ศ. 2518-2565) / พิชญ์ พงษ์สวัสดิ์ หัวหน้าโครงการวิจัย, ธนิสา เรืองเดช, บจก. พันช์อัพ เวิลด์ จำกัด ดำรงตำแหน่งถึงปี พ.ศ. 2545 ได้ลงสมัครรับเลือกตั้งสมาชิกสภากรุงเทพมหานคร (ส.ก.) เขตจอมทอง แต่ไม่ได้รับเลือกตั้ง

ในการเลือกตั้งสมาชิกสภาผ้แทนราษฎรไทยเป็นการทั่วไป พ.ศ. 2562 เขาได้กลับมาลงสนามเลือกตั้งโดยลงสมัครในพื้นที่กรุงเทพมหานคร เขต 23 สังกัดพรรคอนาคตใหม่ และชนะการเลือกตั้ง แต่ต่อมาเกิดการยุบพรรคอนาคตใหม่ในปีถัดมาซึ่งโชติพิพัฒน์ไม่ได้ย้ายไปสังกัดพรรคก้าวไกลเหมือนสมาชิกส่วนใหญ่ของพรรคอนาคตใหม่ แต่กลับย้ายไปสังกัดพรรคภูมิใจไทย ซึ่งขณะนั้นเป็นพรรคร่วมรัฐบาล (พรรคอนาคตใหม่เดิมเป็นฝ่ายค้าน) เขาจึงได้ชื่อว่าเป็นหนึ่งใน "กลุ่มงูเห่าพรรคอนาคตใหม่" ร่วมกับสมาชิกสภาผู้แทนราษฎรอีก 9 คน ต่อมาเขาได้เปิดเผยว่าเขามีความขัดแย้งกับนายพิธา ลิ้มเจริญรัตน์ หัวหน้าพรรคก้าวไกลจึงเป็นเหตุผลที่ไม่ย้ายไปสังกัดพรรคก้าวไกลนั่นเอง นอกจากนี้นายโชติพิพัฒน์ยังดำรงตำแหน่งโฆษกคณะกรรมาธิการการตำรวจ สภาผู้แทนราษฎร

ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 เขาลงสมัครรับเลือกตั้งสมาชิกสภาผู้แทนราฎรกรุงเทพมหานคร เขต 26 สังกัดพรรคภูมิใจไทย ปรากฏว่านายโชติพิพัฒน์ไม่ได้รับเลือก

 เครื่องราชอิสริยาภรณ์ 
ราชกิจจานุเบกษา, พระบรมราชโองการ ประกาศ เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๖๕, เล่ม ๑๔๐ ตอนพิเศษ ๑ ข หน้า ๕, ๒๐ พฤศจิกายน ๒๕๖๖
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๖๓, เล่ม ๑๓๘ ตอนพิเศษ ๑ ข หน้า ๑๐, ๒๒ มกราคม ๒๕๖๔